P6_TA(2006)0322
Somalia
Europa-Parlamentets beslutning om Somalia
Europa-Parlamentet,
—der henviser til sine tidligere beslutninger om situationen i Somalia,
—der henviser til den højtstående repræsentant for den fælles udenrigs- og sikkerhedspolitik Javier Solanas
og kommissær Louis Michels tidligere erklæringer om Somalia,
—der henviser til den fælles hensigtserklæring, der blev underskrevet i Bruxelles den 28. marts 2006 af
Somalias præsident Abdullahi Yusuf Ahmed, Kommissionens formand Manuel Barroso, Somaliaspremierminister Ali Mohamed Ghedi og kommissær Louis Michel,
—der henviser til forretningsordenens artikel 115, stk. 5,
A. der er bekymret over den langvarige borgerkrigssituation i Somalia, og dens betydning for både freds- og
forsoningsprocessen i dette land og over sikkerheden og stabiliteten på Afrikas Horn som helhed,
B. der henviser til, at De Islamiske Domstoles Unions milits overtog kontrollen med en stor del af Syd-
somalia—herunder hovedstaden Mogadishu —den 4. juni 2006, hvor de fordrev de klanledere, der
havde kontrolleret Mogadishu siden 1991, da Muhammad Siyad Barres centraladministration blev styrtet,
C. der henviser til, at Somalia i mere end 15 år desværre ikke har haft en effektiv national regering, og at
De Islamiske Domstoles Union for at genskabe orden er begyndt at oprette islamiske domstole i de
områder, den kontrollerer; der henviser til, at der dog stadig er spændinger som følge af loyalitet over forklaner,
D. der henviser til, at FN's Sikkerhedsråd som svar på Den Afrikanske Unions anmodning om en delvis
ophævelse af våbenembargoen, der er begrænset til støtte til den fredsbevarende mission med
FN-mandat, har stillet krav om, at der bliver vedtaget en national sikkerhedsplan,
E. der henviser til, at der er frygt for, at De Islamiske Domstoles Union omfatter grupper, der er anklaget
for at have forbindelser til al-Qaeda og international terrorisme, hvilket ikke kun kan true nabolandenes
sikkerhed, men også sikkerheden for Den Europæiske Union og resten af verden,
F. der henviser til, at Den Arabiske Liga den 22. juni 2006 indledte en dialog i Khartoum mellem de
midlertidige forbundsinstitutioner og De Islamiske Domstoles Union, hvori den midlertidige forbunds-
regering har anerkendt »eksistensen« af Islamiske Domstoles Union, der til gengæld har anerkendt rege-
ringens »retmæssighed«; der henviser til, at parterne derved har indvilliget i ikke at bekæmpe hinanden,men fortsætte med indgå i en dialog for fred og forsoning,
G. der henviser til, at et møde for nylig i Khartoum mellem De Islamiske Domstoles Union og embeds-
mænd fra De Forenede Stater har åbnet for nye muligheder for tillidsskabende foranstaltninger blandt de
forskellige parter,13.12.2006 C 303 E/874 Den Europæiske Unions Tidende
Torsdag, den 6. juli 2006DA
1. fordømmer på det kraftigste de seneste kampe i og omkring Mogadishu og de begivenheder i Jowhar
og andre steder i landet, der førte til, at adskillige personer blandt den somaliske civilbefolkning mistede
livet, og at Martin Adler, en svensk freelance-fotograf, blev myrdet ved et møde til støtte for De IslamiskeDomstoles Union;
2. appellerer til alle berørte parter om at afstå fra enhver handling, der vil kunne øge de nuværende spæn-
dinger, søge dialog og udvise det nødvendige samarbejde med den midlertidige forbundsregering og detmidlertidige forbundsparlament og således give legitimitet til de centrale myndigheder i Somalia, der er regu-leret ved det midlertidige forbundscharter;
3. fastholder, at hvis det internationale samfund finder, at de midlertidige institutioner er de eneste legi-
time, indtil der er blevet afholdt frie valg for Somalis borgere, skal disse institutioner have de nødvendige
ressourcer, så de kan oprette de nødvendige institutioner, som f.eks. en politistyrke;
4. støtter de initiativer, der er taget af Den Afrikanske Union, Den Arabiske Liga og Den Mellemstatslige
Organisation for Udvikling (IGAD) —herunder erklæringen fra den ekstraordinære samling i IGAD's mini-
steråd den 13. juni 2006 i Nairobi —samt deres centrale rolle i de anstrengelser, der har til formål at støtte
freds- og forsoningsprocessen i Somalia;
5. opfordrer indtrængende de midlertidige forbundsinstitutioner og De Islamiske Domstoles Union til at
påtage sig deres ansvar for gennemførelsen af den dialog, der blev påbegyndt i Khartoum;
6. opfordrer den nyoprettede internationale kontaktgruppe for Somalia, der består af Den Afrikanske
Union, De Forenede Nationer, Den Europæiske Union, De Forenede Stater, Sverige, Norge, Italien, Tanzaniaog andre, til at fokusere på opbygning af forvaltning og institutioner, humanitær bistand til hele den soma-liske befolkning og forbedring af den regionale stabilitet og sikkerhed, som et middel til at styrke samord-
ningen af politikker blandt medlemmerne af det internationale samfund;
7. opfordrer EU til samordnet med Den Afrikanske Union og i samarbejde med IGAD og Den Arabiske
Liga at tilvejebringe den politiske, økonomiske og logistiske støtte, der er nødvendig for at fremme fredspro-
cessen, herunder udsendelse af Den Afrikanske Unions fredsstøttende mission, der blev bekræftet ved detnyligt afholdt topmøde i Den Afrikanske Union i juli 2006;
8. opfordrer det internationale samfund, og navnlig EU, til at øge den humanitære bistand til internt
fordrevne personer og befolkninger i nød;
9. opfordrer alle berørte parter til at overholde den humanitære folkeret og give nødhjælpsorganisationer
adgang til de nødstedte befolkninger samt sikre beskyttelse af de humanitære hjælpearbejdere;
10. opfordrer indtrængende til, at den våbenembargo mod Somalia, der blev pålagt af FN i 1992, og som
der ikke vises synderlig respekt for, overholdes strengt og overvåges, og insisterer på, at en delvis ophævelseaf våbenembargoen ikke på nogen måde skal være knyttet til en mulig fredsbevarende mission med FN-mandat;
11. pålægger sin formand at sende denne beslutning til Rådet, Kommissionen, generalsekretærerne for FN,
Den Afrikanske Union og IGAD, præsidenten for den midlertidige forbundsregering i Somalia, formanden
for De Islamiske Domstoles Union og Det Panafrikanske Parlament.13.12.2006 C 303 E/875 Den Europæiske Unions Tidende
Torsdag, den 6. juli 2006DA